ફ્લાઇટમાં ઘૂસેલા આતંકવાદી સિક્યુરિટીના ડ્રેસમાં હોવાથી અમને એમ થયું કે ચેકિંગ કરવા આ લોકો અંદર આવ્યા હશે અને બધાને હાથ ઊંચા કરવા કહી રહ્યા છે. બાદમાં ફ્લાઇટ હાઈજેક થયાની જાણ થઈ ત્યારે વિચારવાની ક્ષમતા જ ન રહી. અમને પહેલાં ગેંગ-વેમાં બેસાડ્યા ને પછી સીટ પર બેસાડવામાં આવ્યા. બપોરના સમયે બધાંને થોડી અનુકૂળતાથી બેસવાની તથા વાતો કરવાની છૂટ મળી હતી. રાત્રે જ્યારે ફાયરિંગ શરૂ થયું ત્યારે પણ અમે માંડ બચ્યા. ‘નીરજા’નું ટ્રેલર જોઈને હું ભાવુક થઈ હતી. ફિલ્મ જોવાની ઇચ્છા છે, પરંતુ ડર અને દુઃખ બંનેનો અનુભવ થઈ રહ્યો છે.”